Diari Oficial de la Generalitat Valenciana


Sumari del DOGV 7192, del 15-01-2014 (2014/140)

Notificació del laude emés per la Junta Arbitral de Transports de Valencia. Expedient número V-330/2012.
--------------------------------------------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/140


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de Valencia. Expedient número V-330/2012. [2014/140]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, fa saber a In front of, SL, que s'ha dictat el laude en l'expedient indicat en l'ecapçalament i, com que no ha sigut possible notificar-lo per desconegut, ignorat parador o absència, es notifica a través d'esta publicació. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente, Jaime Agramunt Font de Mora, que justifica l'absència. Secretària vocal: Amparo Peris Catalá. Parts. Reclamant: Transportes Alfonso Zamorano, SLU, representada per Pilar Navarro Soriano. Reclamat: In Front Of, SL, que no compareix a l'acte de vista, tot i que hi ha sigut citada a través del DOCV i en un domicili nou.  
A València, el 30 d'octubre de 2013, a les 11:40 hores, constituïxen la Junta Arbitral de Transports els membres expressats al marge, amb l'assistència de les parts per a resoldre l'expedient V-330/2012. Se celebra la vista oral de la reclamació següent: l'impagament de ports. No hi compareix el demandat. La citació s'havia fet a través del DOCV i en un domicili nou.  
Inicia la vista oral el president. Es comprova la identitat de la part compareixent i la condició amb què intervé.  
Es ret compte que, en el moment de la interposició de la demanda, la reclamada va ser citada en el domicili social que tenia fins a eixe moment, al municipi de Massanassa (València). Tots els intents de citació a través del servici de Correus van resultar infructuosos, per la qual cosa es va fer a través de la Policia Local de Massanassa, la qual, després de les gestions pertinents, va tornar la documentació a esta junta i va manifestar que no havia sigut possible comunicar la citació. Després de les indagacions de la Policia Local, s'esbrina que el domicili ha sigut traslladat al Municipi de Catarroja (València).  
En conéixer el domicili nou, s'hi envia la citació a través del servici de Correus, si bé la pròpia demandant manifesta, per correu electrònic, el dia 20.06.2013, que en el domicili facilitat es troba una altra empresa que no té res a veure amb la demandada, per la qual cosa sol·licita que se la cite a través del DOCV.  
Si bé la citació enviada en últim lloc per correu és recepcionada per Francisco Rossell el 22.10.2013, no res indica la relació amb la demandada.  
Davant de la reiterada impossibilitat de citació i notificació realitzada a través de Correus i els mitjans assenyalats, s'ha publicat en el Diari Oficial de la Comunitat Valenciana núm. 7125, de 04.10.2013, perquè és Catarroja (València) l'últim domicili conegut.  
Concedida la paraula a la reclamant, deixa basada la demanda en els antecedents de fet següents.  
1. Es ratifica en tots els motius de la demanda. Manifesta que, com a conseqüència de les relacions comercials entre les parts, la reclamant va fer, per compte de la reclamada, diversos transports, com queden especificats en els textos de les factures adjuntes a la demanda. A continuació, van presentar al cobrament les factures números S/0225448, de 30.09.2011, per import de 134,46 euros, i S/0222402, de 31.07.2011, per import de 1.283,37 euros. D'esta última se'n van pagar a compte 199,56, amb la qual cosa en queden pendents de pagament 1.083,81.  
  
Es van fer diverses gestions de cobrament i no es va aconseguir. Per això, s'interposa la demanda. Acaba sol·licitant que es reconega el dret i es condemne la reclamada al pagament de la quantitat total de 1.218,27 euros.  
S'apliquen els fonaments jurídics següents.  
1. La competència territorial de la junta, contra la qual no s'al·lega res, la determinen els articles 6 i 7.2 del Reglament de la LOTT (Reial Decret 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumix que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i no cap de les parts intervinents en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat el servici o activitat contractat». No consta en l'expedient que s'haja fet cap manifestació en el sentit preceptuat.  
  
3. Atesa l'absència del vocal representant d'empreses carregadores, que va excusar l'assistència, este laude es dicta d'acord amb la previsió de l'apartat 7 de l'article 9 del Reial Decret 1211/1990, de 28 de setembre, ja esmentat, que va aprovar el Reglament de desplegament de la Llei d'ordenació dels transports terrestres, que, literalment, disposa que «el fet de no assistir qualsevol dels membres de la junta, a excepció del president, no impedix que es dicte el laude».  
4. De les manifestacions de la vista es deduïx que, efectivament, els ports que són reclamats en esta demanda, les factures dels quals hi consten adjuntes, es van fer, la qual cosa determina el dret a cobrar-los de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat, dicta el laude següent:  
  
Estimar la demanda interposada per Transportes Zamorano, SLU, representada per Pilar Navarro Soriano, contra In front of, SL, perquè ha quedat acreditat que es van fer els transports demandats, la qual cosa dóna un dret de cobrament a la reclamant.  
Per tot això, In Front Of, SL, ha d'abonar a Transportes Alfonso Zamorano, SLU, la quantitat de mil dos-cents díhuit euros amb vint-i-set cèntims (1.218,27 euros).  
Contra este laude es pot exercir l'acció d'anul·lació davant del Tribunal Superior de Justícia de la Comunitat Valenciana, en el termini de dos mesos des de la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'arbitratge.  
Independentment, dins dels deu dies següents a la notificació del laude pot sol·licitar-se a esta junta arbitral que el corregisca, aclarisca o complemente, d'acord amb l'article 39 de la Llei d'arbitratge esmentada.  
Quan hagen transcorregut vint dies des de la notificació d'este laude a les parts, pot instar-se'n l'execució forçosa davant del Jutjat de 1a Instància de València, com establixen els articles 44 i 45 de la Llei 60/2003, de 23 de desembre, d'arbitratge, i 548 de la Llei 1/2000, de 7 de gener, d'enjudiciament civil.»  
Estos terminis de recursos del laude transcrit es compte a partir de l'endemà de la publicació d'este edicte en el Diari Oficial de la Comunitat Valenciana.  
  
València, 13 de desembre de 2013.- El president de la Junta Arbitral de Transports de València: Ramón Escrig Moreno.